ઘાટકોપર-ઈસ્ટની વલ્લભબાગ લેનમાં સુધરાઈનો વૉટર-ડિપાર્ટમેન્ટ કામ કર્યા પછી ખોદેલા ભાગને ખુલ્લો મૂકીને જતો રહે છે, રોડ સમથળ કર્યા વગર જતો રહે છે એવી ફરિયાદો અવારનવાર સ્થાનિક રહેવાસીઓ તરફથી મિડ-ડે LOCALને મળતી રહે છે. ગયા અઠવાડિયે આ ડિપાર્ટમેન્ટના કર્મચારીઓની બેદરકારીને લીધે વૉટર-વાલ્વ પરનું લોખંડનું ઢાંકણું બંધ ન કરાતાં એ ભાગ ખુલ્લો રહી ગયો હતો અને એમાં એક કાર ઘૂસી ગઈ હતી.